**প্রকৃতি কন্যা সিলেট**

**গণপ্রজাতন্ত্রী বাংলাদেশ সরকার**

উপজেলা নির্বাহী অফিসারের কার্যালয়

ওসমানীনগর, সিলেট।

[www.osmaninagar.sylhet.gov.bd](http://www.osmaninagar.sylhet.gov.bd)

উপজেলা ইনোভেশন টিমের সভার কার্যবিবরণী

**সভাপতি :** মোঃ আনিছুর রহমান।

**তারিখ ও সময় :** ১১ জুলাই, ২০১৯ খ্রিস্টাব্দ, দুপুর ১২.০০ ঘটিকা।

**স্থান :** উপজেলা পরিষদ সভাকক্ষ, ওসমানীনগর, সিলেট।

**সভায় উপস্থিতির তালিকা :** পরিশিষ্ট -ক দ্রষ্টব্য।

উপস্থিত সকলকে স্বাগত জানিয়ে সভার কাজ শুরু করা হয়। অতঃপর ইনোভেশন টিম এর কার্যক্রম নিয়ে আলোচনা করা হয়। ওসমানীনগর উপজেলা ইনোভেশন টিমের সকলের সিদ্ধান্তে গৃহীত ইনোভেশন পাইলোট উদ্যোগসমূহের হালনাগাদ অবস্থা সম্পর্কে আলোচনা করা হয়। সভায় গৃহীত উদ্যোগসমূহের আলোকে নিম্নোক্ত আলোচনা ও সিদ্ধান্ত গৃহীত হয়।

|  |  |  |  |  |
| --- | --- | --- | --- | --- |
| ক্রমিক নং | উদ্ভাবনী উদ্যোগের বিষয় | আলোচনা | সিদ্ধান্ত | বাস্তবায়নকারী  কর্তৃপক্ষ |
| ০১ | “গার্লস ফ্যাসিলিটিজ কক্ষ” | ১.১) সভায় “গার্লস ফ্যাসিলিটিজ কক্ষ” স্থাপন ও ব্যবস্থাপনা সংক্রান্ত সার্বিক আলোচনা করা হয়। নারী শিক্ষার প্রসার ও নারীদের জীবনমানের উন্নয়নের লক্ষ্যে মাননীয় প্রধানমন্ত্রীর নেতৃত্বে বর্তমান সরকার নানামুখী পদক্ষেপ গ্রহণ করছে। মাধ্যমিক স্তরের প্রতিটি শিক্ষা প্রতিষ্ঠানে “গার্লস ফ্যাসিলিটিজ কক্ষ” স্থাপন সরকারের এ উন্নয়নের গতিকে তরান্বিত করার লক্ষ্যে একটি শক্তিশালী ভূমিকা পালন করবে বলে উপজেলা নির্বাহী অফিসার সভায় উল্লেখ করেন। তাই দয়ামীর ইউনিয়নের ন্যায় প্রতিটি ইউনিয়ন পরিষদ চেয়ারম্যানকে “গার্লস ফ্যাসিলিটিজ কক্ষ” স্থাপনের বিষয়ে সহযোগিতা করার জন্য এগিয়ে আসার অনুরোধ জানান। এ বিষয়ে উপস্থিত সকলকে সার্বিক সহযোগিতা করার অনুরোধ জানান।  ১.২) সদরুন্নেছা উচ্চ বিদ্যালয়ে “গার্লস ফ্যাসিলিটিজ কক্ষ” টি নিয়মিত পরিদর্শন করার ব্যাপারে আলোচনা করা হয়। | ১.১) উপজেলার বাকী সাতটি ইউনিয়নের অন্তর্গত নির্বাচিত উচ্চ বিদ্যালয়সমূহে “গার্লস ফ্যাসিলিটিজ কক্ষ” স্থাপন করার বিষয়ে এলজিএসপি প্রকল্প প্রেরণের ব্যাপারে সিদ্ধান্ত গৃহীত হয়।  ১.২) উপস্থিত ইনোভেশন টিমের সকল সদস্যদের সদরুন্নেছা উচ্চ বিদ্যালয়ে নির্মিত “গার্লস ফ্যাসিলিটিজ কক্ষ” টি নিয়মিত দর্শন ও পরিদর্শন করা এবং পরিলক্ষিত সমস্যা বা নির্দেশনা (যদি থাকে) তা বিদ্যালয়ের প্রধান শিক্ষক এবং “গার্লস ফ্যাসিলিটিজ কক্ষ” পরিচালনায় দায়িত্বরত শিক্ষিকাকে অবহিত করার ব্যাপারে সিদ্ধান্ত গৃহীত হয়। | উপজেলা নির্বাহী কর্মকর্তা/ উপজেলা মাধ্যমিক শিক্ষা কর্মকর্তা/চেয়ারম্যান ইউনিয়ন পরিষদ (সকল)/ প্রতিষ্ঠান প্রধান (সকল) |
| ০২ | “হাতের লেখা সুন্দরকরণ প্রকল্প” | “সুন্দর হাতের লেখা, সুন্দর মনের বহিঃপ্রকাশ” এই উক্তিকে সামনে রেখে প্রাথমিক ও মাধ্যমিক পর্যায়ের শিক্ষার্থীদের হাতের লেখা সুন্দর করতে উৎসাহিত করার লক্ষ্যে উপজেলার সকল স্তরের শিক্ষা প্রতিষ্ঠানে হাতের লেখা সুন্দরকরণ কার্যক্রম চালুকরণ এবং প্রতিযোগিতার মাধ্যমে শিক্ষার্থীদের মাঝে এ বিষয়ে উৎসাহ বৃদ্ধি করার ব্যবস্থা নিশ্চিত করা। এ পর্যন্ত বেশ কয়েকটি প্রতিষ্ঠানে এ চর্চা শুরু হয়েছে যা প্রশংসার দাবীদার। ধীরে ধীরে এ চর্চাকে উপজেলার প্রতিটি প্রতিষ্ঠানে বাস্তবায়নের লক্ষ্যে বিভিন্ন কর্মকান্ড গ্রহণ করার জন্য সংশ্লিষ্ট সকল ইনোভেশন সদস্যকে অনুরোধ জানান। | উপজেলাস্থ সকল বিদ্যালয়ে কার্যক্রমটি বাস্তবায়ন এবং এর সুফল সম্পর্কে নিয়মিত হালনাগাদ তথ্য সভায় উপস্থাপনের বিষয়ে সভায় সিদ্ধান্ত গৃহীত হয়। উপজেলার সকল কর্মকর্তা এবং জনপ্রতিনিধিদের শিক্ষা প্রতিষ্ঠান পরিদর্শনকালে বিষয়টি নিশ্চিত করার বিষয়ে অনুরোধ জানান। | উপজেলা নির্বাহী কর্মকর্তা/ চেয়ারম্যান (সকল) ইউপি/ উপজেলা মাধ্যমিক শিক্ষা কর্মকর্তা/প্রতিষ্ঠান প্রধান(সকল) |
| ০৩ | “স্বাস্থ্য সেবা কার্ড” | উপজেলাকে ভিক্ষা বৃত্তির অভিশাপ থেকে মুক্ত করার প্রয়াস হিসেবে স্বাস্থ্য সেবা কার্ড বিতরণ করার ইনোভেটিভ আইডিয়া গ্রহণ করা হয়। ইতিমধ্যে উপজেলার বেশ কয়েকজন সুবিধাভোগীর মধ্যে কার্ড বিতরণ সম্পন্ন হয়েছে। শীঘ্রই বাকী সকল তালিকাভুক্ত ভিক্ষুককদের মাঝে কার্ড বিতরণ করা হবে। | তালিকাভুক্ত বাকী ভিক্ষুকদের দ্রুত স্বাস্থ্য সেবা কার্ডের আওতায় আনার সিদ্ধান্ত গৃহীত হয়। | উপজেলা নির্বাহী কর্মকর্তা/ উপজেলা মহিলা বিষয়ক কর্মকর্তা/উপজেলা সমন্বয়কারী, আমার বাড়ি আমার খামার, ওসমানীনগর, সিলেট। |
| ০৪ | “মুক্তিযুদ্ধ কর্নার” | মাধ্যমিক ও মাদ্রাসা পড়ুয়া শিক্ষার্থীদের মাঝে মুক্তিযুদ্ধের সঠিক ইতিহাস ও মুক্তিযুদ্ধের প্রকৃত চেতনার বিকাশ ঘটানোর জন্য উপজেলার মাধ্যমিক ও উচ্চ মাধ্যমিক স্তরের ও মাদ্রাসাভিত্তিক প্রতিষ্ঠানগুলোতে মুক্তিযুদ্ধ কর্নার প্রতিষ্ঠার প্রয়োজনীয় ব্যবস্থা গ্রহণ করা হচ্ছে। ইতিমধ্যে বেশকয়েকটি প্রতিষ্ঠানে কর্নার স্থাপনের কাজ শুরু হয়েছে। যেসকল প্রতিষ্ঠানে আদৌ কর্নার স্থাপন হয়নি সেসকল প্রতিষ্ঠানে শীঘ্রই মুক্তিযুদ্ধ কর্নার স্থাপনের জন্য প্রস্তাব দেয়ার জন্য অনুরোধ জানানো হয়। | মুক্তিযুদ্ধের চেতনাকে চির বলীয়ান করে রাখার জন্য ও আগামী প্রজন্মকে মুক্তিযুদ্ধের সঠিক ইতিহাস সম্পর্কে জানানোর লক্ষ্যে উপজেলার যেসকল শিক্ষা প্রতিষ্ঠানে এখনও “মুক্তিযুদ্ধ কর্নার” স্থাপন করা হয়নি সেসকল প্রতিষ্ঠানে দ্রুত “মুক্তিযুদ্ধ কর্নার” স্থাপনের প্রস্তাব দেয়ার ব্যাপারে সিদ্ধান্ত গৃহীত হয়। | উপজেলা নির্বাহী কর্মকর্তা/ উপজেলা মাধ্যমিক শিক্ষা কর্মকর্তা/প্রতিষ্ঠান প্রধান(সকল) |
| ০৫ | “হাওর অঞ্চলের জনসাধারণকে মৎস্য চাষে উদ্বুদ্ধকরণ” | মৎস্য সম্পদ রক্ষা এবং মাছের প্রজনন ও বিকাশ নিশ্চিত করার মাধ্যমে জনগণকে মাছ চাষে আগ্রহী করে তোলার প্রয়াস হিসেবে উপজেলা মৎস্য কর্মকর্তা কর্তৃক উল্লিখিত উদ্যোগটি গ্রহণ করা হয়। উল্লিখিত উদ্যোগের সফল বাস্তবায়ন উপজেলার অন্তর্গত সকল গরীব অসহায় মানুষকে আর্থিকভাবে সচ্ছল ও স্বাবলম্বী হতে অনেকাংশে সহায়তা করবে। | মৎস্য সম্পদ রক্ষা এবং মাছের প্রজনন ও বিকাশ নিশ্চিত করার লক্ষ্যে উপজেলার প্রতিটি ইউনিয়নে এই উদ্ভাবনী উদ্যোগটি ছড়িয়ে দেয়ার সিদ্ধান্ত গৃহীত হয়। এ ব্যাপারে সার্বিক সহযোগিতা করার জন্য সকল ইউনিয়ন পরিষদ চেয়ারম্যানকে অনুরোধ করা হয়। | উপজেলা নির্বাহী কর্মকর্তা/ উপজেলা মৎস্য কর্মকর্তা, ওসমানীনগর, সিলেট/ ইউনিয়ন পরিষদ চেয়ারম্যান (সকল)। |

সভাপতি বলেন- ভিশন ২০২১ ও এসডিজি-২০৩০ বাস্তবায়ন এবং ২০৪১ সালের মধ্যে দেশকে একটি উন্নত রাষ্ট্রে পরিণত করার লক্ষ্যে বিশ্বের উন্নত অন্যান্য দেশের মত আমাদেরকেও নতুন নতুন উদ্ভাবনী পরিকল্পনা গ্রহণ এবং তা বাস্তবায়নের জন্য আমাদের স্ব স্ব স্থান থেকে অত্যন্ত দায়িত্ব নিয়ে কাজ করতে হবে। গৃহীত উদ্যোগগুলো বাস্তবায়নে যার যার স্থান থেকে সহযোগিতা করে যেতে হবে। দেশের সার্বিক উন্নয়নের গতি সঞ্চার করতে হবে।

সভায় আর বিশেষ কোন আলোচনা না থাকায় সভাপতি সকলকে ধন্যবাদ জানিয়ে উক্ত সভার সমাপ্তি ঘোষণা করেন।

**(মোঃ আনিছুর রহমান)**

উপজেলা নির্বাহী অফিসার

ও

উপজেলা ইনোভেশন অফিসার

ওসমানীনগর, সিলেট।

|  |  |  |
| --- | --- | --- |
| স্মারক নং- 05.46.9160.010.000.08.1৮- | তারিখঃ | আষাঢ় ১৪২৬ বঙ্গাব্দ |
| জুলাই ২০১৯ খ্রিস্টাব্দ |

অনুলিপিঃ সদয় অবগতি ও কার্যার্থেঃ-

১. কমিশনার, সিলেট বিভাগ, সিলেট।

২. জেলা প্রশাসক, সিলেট।

৩. অতিরিক্ত জেলা প্রশাসক, শিক্ষা ও আইসিটি জেলা ইনোভেশন অফিসার, সিলেট।

৪. সহকারী কমিশনার (ভূমি), ওসমানীনগর, সিলেট।

৫. উপজেলা............................................................কর্মকর্তা, ওসমানীনগর, সিলেট।

৬. অফিস কপি।

উপজেলা নির্বাহী অফিসার

ও

ইনোভেশন অফিসার

ওসমানীনগর, সিলেট।

পরিশিষ্ট “ক”

সভায় উপস্থিতির তালিকা (জ্যেষ্ঠতার ক্রমানুসারে নয়)

|  |  |
| --- | --- |
| **ক্রম** | **উপস্থিত সদস্যের নাম ও পদবি** |
| **০১** | উপজেলা নির্বাহী অফিসার,ওসমানীনগর, সিলেট। |
| **০২** | সহকারী কমিশনার (ভূমি), ওসমানীনগর, সিলেট। |
| **০৩** | **উপজেলা মৎস্য কর্মকর্তা,** ওসমানীনগর, সিলেট। |
| **০৪** | **উপজেলা মহিলা বিষয়ক কর্মকর্তা**,ওসমানীনগর, সিলেট। |
| **০৫** | **উপজেলা মাধ্যমিক শিক্ষা কর্মকর্তা,** ওসমানীনগর, সিলেট। |
| **০৬** | **উপজেলা শিক্ষা কর্মকর্তা,** ওসমানীনগর, সিলেট। |
| **০৭** | **চেয়ারম্যান, ০১ নং উমরপুর ইউনিয়ন পরিষদ,** ওসমানীনগর, সিলেট। |
| **০৮** | **চেয়ারম্যান, ০৫ নং গোয়ালাবাজার ইউনিয়ন পরিষদ,** ওসমানীনগর, সিলেট। |
| **০৯** | **চেয়ারম্যান, ০৭ নং দয়ামীর ইউনিয়ন পরিষদ,** ওসমানীনগর, সিলেট। |
| **১০** | **চেয়ারম্যান, ০৪ নং বুরুঙ্গা ইউনিয়ন পরিষদ,** ওসমানীনগর, সিলেট। |
| **১১** | **চেয়ারম্যান, ০২ নং সাদীপুর ইউনিয়ন পরিষদ,** ওসমানীনগর, সিলেট। |
| **১২** | **চেয়ারম্যান, ০৩ নং পশ্চিম পৈলনপুর ইউনিয়ন পরিষদ,** ওসমানীনগর, সিলেট। |